เสมอ กัณฑาธัญ

เสมอ กัณฑาธัญ (23 ธันวาคม พ.ศ. 2457 – 26 มีนาคม พ.ศ. 2520) เป็นนักการเมืองชาวไทย อดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงอุตสาหกรรมของไทย ในรัฐบาลจอมพล แปลก พิบูลสงคราม และอดีตสมาชิกสภาผู้แทนราษฎรจังหวัดแม่ฮ่องสอน เป็นผู้มีส่วนร่วมในการสำรวจเหมือแร่วุลแฟรมในอำเภอแม่สะเรียง จังหวัดแม่ฮ่องสอน เมื่อปี พ.ศ. 2492

 ประวัติ 
เสมอ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอนครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาในปี พ.ศ. 2494 เขาได้รับแต่งตั้งเป็นรัฐมนตรีในรัฐบาลจอมพล แปลก พิบูลสงครามพระบรมราชโองการ ประกาศ ตั้งและแต่งตั้งรัฐมนตรี (นายปฐม โพธิแแก้ว นายเขมชาติ บุณยรัตนพันธุ์ นายเลียง ไชยกาล หลวงอรรถพรพิศาล นายเสมอ กัณฑาธัญ) โดยเป็นรัฐมนตรีที่ไม่ได้ประจำกระทรวงหรือรัฐมนตรีลอย ต่อจากนั้นในเดือนมิถุนายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรมคณะที่ ๒๒ (๒๘ มิถุนายน ๒๔๙๒ – ๒๙ พฤศจิกายน ๒๔๙๔) เพื่อเข้ามาทำหน้าที่ดูแลเรื่องงานเหมืองแร่ นับเป็น สส.แม่ฮ่องสอนคนที่ 2 ที่ได้รับแต่งตั้งเป็นรัฐมนตรี

หลังการแถลงนโยบายของคณะรัฐมนตรีไทย คณะที่ 24 นำโดยจอมพล แปลก พิบูลสงคราม เมื่อวันที่ 11 ธันวาคม พ.ศ. 2494 เสมอ เป็นผู้อภิปรายซักถามประเด็นเรื่องการจัดตั้งพรรคการเมืองในที่ประชุมสภาผู้แทนราษฎร จนนำไปสู่การมีพระราชบัญญัติพรรคการเมือง พ.ศ. 2498 พระราชบัญญัติพรรคการเมือง พ.ศ. 2498 ราชกิจจานุเบกษา เล่ม 72 ตอน 77 ก พิเศษ หน้า 1 28 กันยายน พ.ศ. 2498  ซึ่งเป็นพระราชบัญญัติพรรคการเมืองฉบับแรกของประเทศไทย

เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

เสมอ มีบทบาทในการพัฒนาจังหวัดแม่ฮ่องสอน อาทิ เมื่อปี พ.ศ. 2498 เขาได้ประสานงานขอใช้เงินรายได้จากการจำหน่ายแสตมป์ช่วยการศึกษาและสาธารณสุข จากรัฐบาลจำนวน 100,000 บาท เพื่อสร้างเรือนคนไข้ให้โรงพยาบาลแม่ฮ่องสอนประวัติโรงพยาบาลศรีสังวาลย์

ในปี พ.ศ. 2506 เขาได้รับแต่งตั้งเป็นข้าราชการการเมืองตำแหน่งประจำสำนักทำเนียบนายกรัฐมนตรีแจ้งความสำนักนายกรัฐมนตรี เรื่อง แต่งตั้งข้าราชการการเมืองในสำนักนายกรัฐมนตรี

 อ้างอิง 

หมวดหมู่:บุคคลจากอำเภอป่าซาง
หมวดหมู่:นักการเมืองจากจังหวัดลำพูน
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดแม่ฮ่องสอน
หมวดหมู่:พรรคเสรีมนังคศิลา
หมวดหมู่:พรรคประชาธิปไตย (พ.ศ. 2517)